ટેક્ષટાઇલ નગરી સુરતનો કાપડઉધોગ હાલ સંકટ સમયનો સામનો કરી રહ્યું છે. સુરતમાં દરરોજ 3 કરોડ મીટર કાપડ તૈયાર થાય છે. એટલું જ નહિં અહીં રોજનું ટર્નઓવર પણ 100 કરોડ સુધીનું હોય છે. આ આંકડા ભલે ટેક્ષટાઇલ ઉધોગની ભવ્યતા બતાવતાં હોય પણ સિક્કાની બીજી બાજુ ટેક્ષટાઇલ ઉધોગ હાલ તેટલાં જ કપરા સમયમાંથી પણ પસાર થઇ રહ્યું છે. ટેક્ષટાઇલ ઇન્ડસ્ટ્રીઝ સાથે સંકળાયેલી તમામ વસ્તુઓનાં ભાવ ઉંચે ગયાં છે પછી તે રો મટીરીયલ્સ હોય,ગેસની કિંમતો હોય કે પ્રોસેસિંગ જોબચાર્જ હોય. સાઉથ ગુજરાત ટેક્ષટાઇલ પ્રોસેસર્સ એસોસિયેશન દ્રારા કોલસા, કેમીકલનાં ભાવવધારાના કારણે પ્રોસેસિંગ જોબચાર્જમાં વધારો કરવાનો સર્વાનુમતે નક્કી કરવામાં આવ્યું છે. પ્રોસેસિંગ જોબચાર્જમાં 15 ટકા જેટલો વધારો કરવામાં આવ્યો છે.